CELEX: 62011TN0323
Language: hu
Date: 2011-06-21 00:00:00
Title: T-323/11. sz. ügy: 2011. június 21-én benyújtott kereset — UCP Backus y Johnston kontra OHIM (Palack alakja)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/36
            
         2011. június 21-én benyújtott kereset — UCP Backus y Johnston kontra OHIM (Palack alakja)
   (T-323/11. sz. ügy)
   2011/C 252/82
   Az eljárás nyelve: spanyol
   
      Felek
   
   
      Felperes: Unión de Cervecerías Peruanas Backus y Johnston SAA (Lima, Peru) (képviselő: E. Armijo Chávarri ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               tekintse az OHIM második fellebbezési tanácsa 2011. március 23-án az R 2238/2010-2. sz. ügyben hozott határozatával szembeni keresetet megfelelő határidőn belül és megfelelő alakban előterjesztettnek, és
            
         
               —
            
            
               a megfelelő eljárást lefolytatva hozzon olyan ítéletet, amely hatályon kívül helyezi az említett határozatot és az OHIM-ot kötelezi a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: palack alakú térbeli védjegy a 32. osztályba („sör”) tartozó áruk vonatkozásában (8 592 081. sz. védjegybejelentés).
   
      Az elbíráló határozata: Az elbíráló a lajstromozást megtagadta.
   
      A fellebbezési tanács határozata: A fellebbezési tanács a fellebbezést elutasította.
   
      Jogalapok: A közösségi végjegyről szóló 207/2009 rendelet 7. cikke (1) bekezdése b) pontjának téves értelmezése és alkalmazása.